改白雲庵疏語爲李道大
作者：方回
朝代：宋

paragraphs: 昔有隠君子，中年洛陽居。
擊壤歌太平，洛人爲結廬。
名曰安樂窩，花間行小車。
昔有賢宰相，退休寓洛都。
心乎愛此老，卜鄰同里閭。
買園廣其宅，至今傳畫圖。
賢宰富彥國，隠君邵堯夫。
走也非隠君，賢宰今不無。
草草白雲庵，隙地日自鋤。
欲築三兩亭，冠蓋延朋徒。
勸君可綠蟻，揣己無青蚨。
解劍肯指廩，芳名宜大書。